Presse+og+ytringsfrihet


 * Presse og ytringsfrihet**

I den årlige //Freedom in the world survey// får Namibia gode skussmål. Respekten for menneskerettigheter, ytringsfrihet og pressefrihet anses som god. Undersøkelsen viser at namibisk presse er en av de frieste på det afrikanske kontinentet, dette til tross for at det nasjonale TV-selskapet og en av de største avisene er eid av myndighetene og har politisk oppnevnt ledelse. Korrupsjon sees på som et stort problem også i denne sammenheng. Selv om situasjonen i Namibia kommer godt ut i //Freedom in the world survey// i forhold til andre Afrikanske land, er det viktig å ta med i betraktningen hva som er normalen i de landene det sammenliknes med. Den store dominansen til SWAPO er bekymringsverdig. At SWAPO har spesielt stor støtte blant owamboene, en folkegruppe nord i landet, og dermed også kan anses som en representant for én etnisk gruppe, trekker også ned. Flere av de etniske gruppene anses som undertrykte. I fravær av en reell politisk opposisjon utøver den private pressen en effektiv kritikk av regjeringen. Til tross for at Namibias hovedavis The Namibian formelt støtter regjeringen, rapporteres det nesten daglig om korrupsjon og ulike former for statlig mislighold. Regjeringen og SWAPO liker dette dårlig og har nedlagt forbud mot statlig annonsering i avisen ved to anledninger de siste årene.